# Povinnosti zákonného zástupcu

1. Vzhľadom k tomu, že prechod vyučovania na dištančnú formu nie je prerušenie vyučovania, ale mení sa len forma vzdelávania, platia pre rodiča povinnosti vyplývajúce z bežného plnenia povinnej školskej dochádzky so všetkými dôsledkami.
2. Zákonný zástupca je povinný:
3. Zabezpečiť pravidelnú účasť žiaka na vyučovacom procese podľa zverejneného upraveného rozvrhu hodín.
4. Zabezpečiť technické prostriedky pre účasť na dištančnom vzdelávaní žiaka, ktoré umožňujú jeho video a audio pripojenie (kamera, slúchadlá, mikrofón).
5. Zabezpečiť minimalizovanie rušivých faktorov v domácnosti počas prebiehajúceho vyučovania.
6. Zabezpečiť optimálny výkon žiaka počas prebiehajúcej hodiny – plnenie si povinností a úloh, pozornosť na hodine.
7. Ospravedlniť vopred triednemu učiteľovi neúčasť žiaka na vyučovaní, prípadne bezodkladne, ak sa o neúčasti dozvedel po už skončenej hodine, ak tak zákonný zástupca neurobí, bude neúčasť žiaka evidovaná ako neospravedlnená hodina so všetkými dôsledkami vyplývajúcich z platného školského poriadku.
8. Pokiaľ technické prostriedky žiaka neumožňujú jeho účasť na online hodine, oznámi túto skutočnosť bezodkladne zákonný zástupca triednemu učiteľovi/učiteľke a následne s triednym učiteľom/učiteľkou dohodne náhradnú formu vzdelávania prostredníctvom doručovania podporných materiálov žiakovi. Materiály na vypracovanie si vyzdvihne priamo v škole žiak, alebo zákonný zástupca, alebo dohodne iný spôsob doručenia (napr. poštou, e-mailom, ....), zároveň sa dohodne aj spôsob doručenia vypracovaných úloh do školy.
9. Pasívny prístup žiaka k dištančnému vzdelávaniu jednotlivých predmetov (menej ako 75 % účasť na hodinách , resp.odovzdaných zadaní) môže viesť ku klasifikácii predmetu stupňom nedostatočný/ neabsolvoval s celkovým hodnotením príslušného polroku

„ neprospel“ alebo k nariadeniu komisionálneho preskúšania.

# Povinnosti žiaka

Žiak je povinný:

1. Zúčastňovať sa pravidelne vyučovania podľa upraveného rozvrhu počas dištančného vzdelávania.
2. Prihlasovať sa pod vlastným kontom a vlastným menom a priezviskom.
3. Aktívne plniť úlohy uložené vyučujúcimi jednotlivých predmetov.
4. Počas priebehu hodiny je vždy pripojený online s aktívnou kamerou (bez vyzvania).
5. Počas hodiny sedieť za stolíkom pri používanom technickom zariadení, má pripravené pomôcky ako na riadnom vyučovaní prezenčnou formou.
6. S vyučujúcim komunikovať na vyzvanie, kedy si zapne mikrofón.
7. Vypracovať zadané úlohy a v stanovenom termíne doručiť vyučujúcemu.
8. Pri doručovaní vypracovaných úloh využívať informačný systém EduPage.
9. Počas hodiny neje, nechatuje, nevyrušuje ostatných žiakov činnosťami nesúvisiacimi s vyučovacím procesom.
10. Ak žiak narúša hodinu, nereaguje na upozornenia vyučujúceho, má vyučujúci právo žiaka z hodiny vypnúť a evidovať ho ako neprítomného na hodine, obdobne sa žiak eviduje ako neprítomný, ak nemá počas hodiny zapnutú kameru. O danom porušení informuje vyučujúci zákonného zástupcu, triedneho učiteľa/učiteľku prostredníctvom zápisu poznámky v EduPage.
11. Ak žiak neabsolvuje v týždni viac ako 50% online hodín zo subjektívnych príčin ( zaspatie, lenivosť, neochota pripojiť sa aj keď má technické podmienky), triedny učiteľ ho preradí na inú formu dištančného vzdelávania – pomocou podporných materiálov, ktoré si bude musieť žiak priamo vyzdvihnúť v škole s inštruktážou na vypracovanie a taktiež aj doručiť do školy vypracované materiály osobne v dohodnutom termíne.
12. Žiakovi ja zakázané vyhotovovať z prebiehajúcej online hodiny audio alebo video záznam a tento šíriť prostredníctvom sociálnych sietí.
13. Žiakovi je zakázané akýmkoľvek spôsobom technicky zasahovať do hodiny bez vyzvania vyučujúceho.